Apurakana

Apurakana (port. Apuracana) – miestas pietų Brazilijoje, Paranos valstijoje, 369 km į šiaurės vakarus nuo Kuritibos; savivaldybės centras. Yra Kapitono Žano Buse oro uostas. Apylinkėse auginami kavamedžiai, sojos, pupos ir kukurūzai, taip pat pagaminama 80 % Brazilijoje pagaminamų kepurių. Mieste auga virš 20 tūkst. sakurų, kasmet rengiamas Apurakanos vyšnių festivalis. Apurakanoje įsikūrusi nemaža japonų bendruomenė, yra budistų šventykla.